open-index/open-wikipedia-markdown huggingface dataset:
Bothashoop

**Bothashoop** is 'n grenspos in Mpumalanga tussen Suid-Afrika en Eswatini. Die naaste dorp is Piet Retief aan 'n swak grondpad.
duimnael|'n (Ander) grenspos aan die Suid-Afrikaanse kant.

## Sien ook 
* Grensposte van Suid-Afrika

## Verwysings
Lachmiede

[duimnael|’n [Persiese manuskrip uit die 15de eeu wat die bou van die Al-Khornaq-kasteel in Al-Hira uitbeeld en beskryf.]]

Die **Lachmiede** (Arabies: اللخميون) was ’n Christelike Arabiese koninkryk in die hedendaag Suid-Irak, met al-Hirah van 266&nbsp;n.C. af as hoofstad. Digters het dit as ’n paradys op aarde voorgehou; een Arabiese digter het dit so beskryf: "Een dag in al-Hirah is beter as ’n jaar se behandeling." 

Die ruïnes van al-Hirah is 3&nbsp;km suid van die hedendaagse Kufa, aan die westeroewer van die Eufraatrivier. Die Lachmiede se moderne afstammelinge is die Mandhari's in Oman, Irak en die Verenigde Arabiese Emirate, die Na'amani's, ook in Oman, en verskeie ander stamme en families. 

## Geskiedenis 
Die Lachmidiese Koninkryk is gestig deur ’n stam wat in die 2de eeu uit Jemen geëmigreer het en regeer is deur Banu Lakhm, vandaar die naam wat aan hulle gegee is. Die stigter van die dinastie was 'Amr, wie se seun Imru' al-Qais hom volgens Westerse skrywers tot die Christendom bekeer het.

Hy het gedroom van ’n verenigde Arabiese koninkryk en het baie stede in Arabië verower. Hy het toe ’n groot leër op die been gebring en die koninkryk as ’n seemag ontwikkel waarvan die skepe aan die Bahreinse kus bedrywig was. Van daar het hy die kusstede van Persië aangeval – dié land was toe in ’n burgeroorlog gewikkel.

In 325 het die Perse onder Shapur II ’n veldtog teen die Arabiese koninkryke begin. Imru' al-Qais het die Romeinse Ryk se hulp gevra, maar die ryk kon nie help toe sy hulp nodig was nie en Shapur II het die Lachmidiese leër verslaan, al-Hirah verower en die koninkryk as ’n buffersone gebruik tussen Persië en die ander Arabiese gebiede op die skiereiland.

Die Lachmiede het deur die 6de&nbsp;eeu invloedryk gebly, maar in 602 is hul laaste koning, Nu'man&nbsp;III, deur die Sassanidiese koning Chosroës II laat doodmaak weens ’n valse suspisie van verraad, en die Lachmidiese Koninkryk is geannekseer. Islam het die Sassanidiese Ryk in die 7de&nbsp;eeu verower en die materiaal van al-Hira is gebruik om die stad Kufa te bou.

## Verwysings 
*15px Hierdie artikel is vertaal uit die Engelse Wikipedia

## Bronne 
* Esat Ayyıldız, “Lahmîlerin Arap Edebiyatına Etkisi”, *2nd International Archeology, Art, History and Cultural Heritage Congress*, ed. Kenan Beşaltı (Şanlıurfa: Iksad Yayınevi, 2022), 38-44.
* 
* Britannica Encyclopedia
* Bahreinse Arabiese regeringswebtuiste
Speke se skarnierskilpad

Die **Speke se skarnierskilpad** (*Kinixys spekii*) is 'n skilpad wat in die Limpopoprovinsie, Laeveld en Mpumalanga voorkom. Die skilpad word 17 tot 20&nbsp;cm lank en weeg tot 1,5&nbsp;kg. Dit kom redelik algemeen voor. Die skilpad is middelgroot met 'n afgeplatte rugdop wat 'n opvallende skarnier het wat die kruis beskerm. Die skilpad hiberneer in die winter. Hulle vreet bessies, gras, slakke en duisendpote.

[duimnael|links|Dié een is naby [Skukuza in die Krugerwildtuin afgeneem.]]
[duimnael|links|Nog een is naby [Malalane, ook in die Krugerwildtuin, betrap.]]

## Bronne 
* *Natuurlewe van Suid-Afrika* Duncan Butchart Struik Nature 2012 

## Eksterne skakels 
* 
*
Queensberrybaai

**Queensberrybaai** is geleë aan die kus, noordoos van Oos-Londen in die Oos-Kaap, Suid-Afrika.

## Sien ook 
* Lys van dorpe in Suid-Afrika

## Verwysings
Skulprandskarnierwaterskilpad

Die **skulprandskarnierwaterskilpad** (*Pelusios sinuatus*) is 'n waterskilpad wat in die Limpopo-provinsie, Laeveld en Mpumalanga voorkom. Die skilpad word 30 tot 40&nbsp;cm lank en weeg tot 7&nbsp;kg. Dit kom redelik algemeen voor. Die skilpad is groot en swartbruin. Die rugdop is gekoepel. Skilde aan die dop se agterste gedeeltes is getand. Hulle vreet varswatermossels, paddas en aas, asook bosluise aan seekoeie en buffels.

duimnael|links|'n Skulprand-skarnierwaterskilpad by die Mankwe-voëlskuiling in Pilanesberg.
duimnael|links|Die een is naby Satara in die Krugerwildtuin afgeneem.

## Bron 
* *Natuurlewe van Suid-Afrika* Duncan Butchart Struik Nature 2012 

## Eksterne skakels 
* 
*
NG gemeente Vanstadensrus

duimnael|regs|160px|Ds. Gerrit Higgo, Vanstadensrus se derde leraar.

Die **NG gemeente Vanstadenrus** (oorspronklik Vanstadensrust) is ’n gemeente van die Nederduitse Gereformeerde Kerk in die Vrystaat-provinsie en Sinode van die Vrystaat.

## Stigting 
Op 27 Februarie 1925 is “Vanstadensrust” in die Staatskoerant as dorp verklaar. Die dorp is uitgesny op 'n deel van die plaas Mook, wat aan ene M.H. van Staden behoort het. 'n Standbeeld van hom staan vandag op een van die koppies wat die dorp omring. Die NG gemeente Vanstadensrust is in 1939 van die gemeentes Wepener, Zastron, Rouxville en Smithfield afgestig. Op 15 Mei 1939 is die eerste kerkraadslede gekies. Ds. H.S.M. Botha, voorsitter van die Ringskommissie, het as voorsitter van die vergadering opgetree. 

## Eerste leraars 
Op 19 Augustus 1939 is ds. D.J. de Jager van Goedemoed na Vanstadensrust beroep, maar hy het bedank. Intussen het die oorlog uitgebreek, en onder die besef van hierdie donker wolk wat die wêreld kom oorskadu het, en daarby die jonkheid van die gemeente wat nog met skuld belaai was, het die kerkraad besluit om, wat die beroep van 'n leraar betref, ses maande uitstel by die Ringskommissie te vra. 

Eers op 13 Desember 1939 is 'n beroep op ds. J.I. de Wet van Otjiwarongo uitgebring. So het hy die eerste leraar van die gemeente geword en ses jaar hier gearbei om die fondamentstene van die gemeente heg te lê. Ná die vertrek van ds. De Wet is 'n paar beroepe uitgebring, totdat 'n geslaagde beroep op 8 Maart 1947 op ds. J.C. Botha van Fort Jameson, tans van Fort Victoria, uitgebring is. Ná 'n tydperk van meer as twee jaar het die gemeente weer vakant geraak, totdat prop. G. Higgo op 23 Junie 1951 met handoplegging bevestig is. Hierdeur het hy die eerste proponent geword wat hier bevestig is. 

Gedurende die lang vakature het ds. M. Jooste (emeritus) die gemeente bearbei. Gedurende hierdie tyd het die gemeente 'n besondere gees van eensgesindheid en samewerking ontwikkel, iets wat so nodig is, terwyl hierdie jong gemeente groot ontwikkelings tegemoetgaan. Die eredienste ens. is in 'n netjiese kerksaal gehou; die gemeente het destyds tussen 300 en 400 lidmate getel. 

## Sending 
Hier het ook 'n sendingwerkkring ontstaan wat onder toesig van die moedergemeente bearbei is. In 1951 is die werkkring tot gemeente gestig. 'n Evangelis het die gemeente bearbei totdat 'n sendeling. beroep kon word. In 1952 berig *Ons gemeentelike feesalbum*: “Die gemeente is nog jonk en klein, maar Vanstadensrust is dankbaar dat hy ook kan bou aan die mure van Gods Koninkryk op aarde.”

## Enkele leraars 
* Johannes Cornelis Botha, 1947–1949

## Bronne 
*  Olivier, ds. P.L. (samesteller). 1952. *Ons gemeentelike feesalbum*. Kaapstad en Pretoria: N.G. Kerk-uitgewers.

## Eksterne skakels
Hamdanidiese dinastie

duimnael|300px|Die Hamdanidiese dinastie in 955.
Die **Hamdanidiese dinastie** (Arabies: *Ḥamdānyūn*, حمدانيون) was ’n Sjiïtiese, Moslemse Arabiese dinastie van Noord-Irak en Sirië (890-1004). Hulle het afgestam van die antieke, Christelike Banu Taghlib-stam van Mesopotamië en Oos-Arabië.

Die dinastie is deur Hamdan ibn Hamdun gestig (na wie dit genoem is) nadat die Abbasidiese Kalifaat hom in 890 aangestel het as goewerneur van Mardin in Suidoos-Anatolië. 

Sy seun Abdallah (904-929) was op sy beurt goewerneur van Mosoel in Noord-Irak (906) en selfs Bagdad (914). Sy seuns is aangestel as goewerneurs van Mosoel en Aleppo. Die dinastie het in Mosoel regeer tot in 990. Hierna is die gebied wat hulle beheer het, verdeel tussen die Uqailiede en Marwaniede.

Ali Saif al-Daula ("Swaard van die Staat") (945-967) het van Aleppo af oor Noord-Sirië regeer en die belangrikste teenstander geword van die Bisantynse Ryk se Christelike heruitbreiding. Sy hof was ’n kultuurmiddelpunt wat die Arabiese letterkunde bewaar het, maar dit het dié status verloor ná die Bisantynse verowering van Aleppo. 

Om die Bisantyne te keer, is Aleppo onder heerskappy van die Fatimidiese Kalifaat in Egipte geplaas, maar die Fatimiede het die Hamdaniede in elk geval in 1004 afgesit.

## Verwysings 
* 15px Hierdie artikel is vertaal uit die Engelse Wikipedia
Moeraswaterskilpad

Die **moeraswaterskilpad** (*Pelomedusa subrufa*) is 'n waterskilpad wat in die grootste gedeelte van Suid-Afrika voorkom behalwe die weste van die Noord-Kaap. Die skilpad is 25 tot 32&nbsp;cm lank en weeg tot 2,5&nbsp;kg. Hulle leef in seisoenpanne, damme en watergate. Die reptiel is middelgroot met redelike afgeplatte rugdop. Die kop het varkagtige neusgate en word sywaarts in die dop ingetrek. Hulle vreet aas, insekte, paddavissies, eendjies en duiwe.

duimnael|links|Sykant, let op die kloue en ligter onderkant.
duimnael|links|Volwasse moeraswaterskilpad langs 'n damwal.
duimnael|links
duimnael|links|Onvolwasse moeraswaterskilpad

## Bron 
* *Natuurlewe van Suid-Afrika* Duncan Butchart Struik Nature 2012 

## Eksterne skakels 
* 
*
Karetseeskilpad

Die **karetseeskilpad** (*Caretta caretta*) is 'n seeskilpad wat aan die suid- en ooskuste van Suid-Afrika voorkom. Hulle leef in vlak kuswater en subtropiese strande en is 700 tot 1&nbsp;000&nbsp;cm lank. Hulle weeg 80 tot 149 kg. Dit is 'n groot skilpad met 'n skerp papegaaiagtige bek. Die volwassenes het 'n gladde dop maar die onvolwassenes het gekielde skubbe. Die onvolwassenes dryf die eerste jaar van hulle lewe op die see rond en vreet meestal bloublasies. Die volwassene vreet krappe, seekastaiings en weekdiere.

duimnael|links|'n Karetseeskilpad
duimnael|links|Mandjie oor eiers wat op 'n strand begrawe is.

## Bron 
* *Natuurlewe van Suid-Afrika* Duncan Butchart Struik Nature 2012 

## Eksterne skakels 
* 
*
Tsjetsjniese Wikipedia

Die **Tsjetsjniese Wikipedia** is die Tsjetsjniese uitgawe van Wikipedia, 'n gratis aanlynensiklopedie. Dit het tans ongeveer  artikels, en is die 37ste grootste Wikipedia.
Tartaarse Wikipedia

Die **Tartaarse Wikipedia** is die Tartaarse uitgawe van Wikipedia, 'n gratis aanlynensiklopedie. Dit het tans  88 825 artikels, en is die 68ste grootste Wikipedia, net voor die Afrikaanse Wikipedia.
Wes-Pandjabi-Wikipedia

Die **Wes-Pandjabi-Wikipedia** is die Wes-Pandjabi-uitgawe van Wikipedia, 'n gratis aanlyn ensiklopedie. Dit het tans ongeveer  artikels, en is die  grootste Wikipedia.
Leerskilpad

Die **Leerskilpad** (*Dermochelys coriacea*) is 'n seeskilpad wat in al die oseane voorkom. In Suid-Afrika word hulle aan die hele kusgebied aangetref. Hulle leef op oppervlakwaters van tropiese en gematigde oseane. Die skilpaaie is 1,3 tot 1,7&nbsp;m lank en weeg tot 800&nbsp;kg. Die skilpaaie kan besigtig word op die Maputalandstrande tussen St. Lucia en Kosibaai.

thumbnail|links|Grootte in vergelyking met 'n mens.
duimnael|links|'n Kleintjie
[duimnael|links|'n Leerskilpad met eiers op 'n strand in [Frans-Guyana.]]

## Bron 
* *Natuurlewe van Suid-Afrika* Duncan Butchart Struik Nature 2012 

## Eksterne skakels 
* 
*
Seldjoekse Ryk

Die **Seldjoekse Ryk** was ’n Middeleeuse Turks-Persiese ryk. Dit was in beheer van ’n groot gebied van die Hindoekoesj tot Oos-Anatolië en van Sentraal-Asië tot die Persiese Golf. Van hul tuislande naby die Aralmeer het hulle eers in Chorasan en toe in Persië inbeweeg voordat hulle eindelik Oos-Anatolië verower het.

## Geskiedenis 
Die ryk is in 1037 deur Toeghril Beg (1016–63) gestig. Hy is deur sy oupa, Seldjoek-Beg, grootgemaak wat ’n hoë posisie in die Turkse staat Oghuz Yabgu beklee het. Seldjoek se naam is gebruik vir die ryk sowel as die dinastie. Die Seldjoeke het die verbrokkelde politieke toneel van die oostelike Islamitiese wêreld verenig en ’n sleutelrol gespeel in die Eerste en Tweede Kruistog. Hul kultuur en taal was in ’n groot mate Persies en hulle het ’n groot rol gespeel in die ontwikkeling van die Turks-Persiese tradisies. Die vestiging van Turkse stamme in die noordwestelike streke van die ryk, vir die strategiese militêre doel om invalle van buurstate af te weer, het gelei tot die turkifisering van dié gebiede.

## Verval 
Ahmad Sanjar (1097 tot 1118) het te doen gekry met opstande in verskeie dele van die ryk, sowel as nomadiese volke wat die ryk binnegeval het. In 1141 is die Seldjoeke verslaan en die leër het groot verliese gely. Hierna het hul aansien baie afgeneem en hulle het al hul oostelike provinsies verloor.

Die Koninkryk van Georgië en die Armeense Koninkryk van Silisië het ook in dié tyd sterk magte geword en hul grense uitgebrei tot nadeel van die Seldjoeke. In 1194 het die Seldjoekse Ryk eindelik geval. In die middel van die 13de eeu het die Mongoolse Ryk Anatolië binnegeval en dit in kleiner emirate verdeel.  Eindelik het een van dié emirate, die Ottomane, magtig geword en die res van die gebied verower.

## Verwysings 
## Notas 
* 15px Hierdie artikel is vertaal uit die Engelse Wikipedia
Kia Mohave

Die **Kia Mohave** is 'n kompakte sportnutsvoertuig wat sedert 2008 deur die Suid-Koreaanse vervaardiger Kia vervaardig word.
Klas A-tenklokomotief

Die **Klas A 4-8-2T tenklokomtief** is 'n Suid-Afrikaanse stoomlokomotief vanuit die negentiende eeu. Dit was oorspronklik 'n Klas D lokomotief van die Natalse Regeringspoorweë.

## Verwysings
Swartgordelakkedis

Die **Swartgordelakkedis** (*Cordylus niger*) is 'n akkedis wat endemies is aan Kaapstad en omgewing. Hulle leef in skeure en klipbanke in kusfynbos en klipmure. Die akkedis word 12 – 14&nbsp;cm lank. Die reptiel is klein en gitsswart. Die lyf is afgeplat en die kop is driehoekig en plat. Die rug is bedek met 'n ry gekielde skubbe en die stert is stekelrig. Die akkedis vreet kewers, sprinkane en insekte.

[duimnael|links|'n Swartgordelakkedis by [Kaappunt]]
[duimnael|links|Swartgordelakkedis op [Leeukop]]

## Bron 
* *Natuurlewe van Suid-Afrika* Duncan Butchart Struik Nature 2012 

## Eksterne skakels 
* 
*
Sjapoer I

**Sjapoer I** of **Shapur I** (Persies: شاپور) was die tweede "koning van konings" van die Sassanidiese Ryk. Sy bewind word gewoonlik aangegee as 240/242 tot 270/272, maar hy het moontlik ook as medeheerser saam met sy pa regeer.

duimnael|links|200px|’n Muntstuk van Ardasjir I en Sjapoer I.
Die naam "Sjapoer" is ’n kombinasie van die woorde *sjah* ("koning") en *puça* ("seun"), en beteken dus letterlik "seun van die koning".

Sjapoer was die seun van Ardasjir I (224–242), die stigter van die Sassanidiese dinastie vir wie Sjapoer opgevolg het. Hy het sy pa op sy veldtogte teen die Partiërs vergesel wat in dié tyd ’n groot deel van die Iranse plato beheer het deur ’n stelsel van leenstate, waarvan Persië self nog deel was.

Die datum van sy troonbestyging word gewoonlik as 240 aangegee; dit was ook die jaar waarin Hatra verower en verwoes is. Hatra was sowat 100&nbsp;km suidwes van Nineve en Mosoel in die hedendaagse Irak.

## Verwysings 
* 15px Hierdie artikel is vertaal uit die Engelse Wikipedia
Sjapoer II

**Sjapoer II**, ook bekend as **Sjapoer die Grote** (Persies: شاپور دوم بزرگ), was die 10de "koning van konings" van die Sassanidiese Ryk. Hy was die ryk se langs heersende koning, van 309 tot 379, en die seun van Hormizd II. die tweede seun verblind en die derde een gevange geneem. Die troon is gehou vir die ongebore kind van een van Hormizd II se vroue. Daar word beweer Sjapoer II was dalk die enigste koning in die geskiedenis wat *in utero* as koning gekroon is; volgens legende is die kroon op sy ma se maag geplaas terwyl sy swanger was. Hy is dus as koning gebore.

## Verwysings 
* 15px Hierdie artikel is vertaal uit die Engelse Wikipedia
Akkedis

**Akkedisse** is reptiele (wat saam met die slange) aan die orde van skubreptiele (*Squamata*) behoort. Daar is meer as vyfduisend soorte akkedisse, wat dit die grootste groep van alle moderne reptiele maak. Hulle ontstaan in die Trias-tydperk, maar al die goeie fossiele dateer uit die jonger Jura-tydperk. Slange het daarna in die Kryt-tydperk uit 'n groep akkedisse ontstaan. Hoewel slange dus evolusionêr gesproke tot die akkedisse behoort, word hulle vanweë hul afwykende fisiologie en lewenswyse nie as akkedisse beskou nie.

Akkedisse is meestal kleinerig. Die meeste spesies word (met stert insluit) nie langer as 50 sentimeter nie. Baie min bereik 'n lengte van meer as een meter. Die meeste akkedisse is groen tot bruin van kleur en het 'n plat liggaam met 'n duidelik onderskeibare kop, stert en vier goed ontwikkelde pote. 'n Paar groepe het egter 'n silindriese liggaam met gedegenereerde pote (oorblyfsels van vroeëre pote). Enkele spesies het slegs voorpote, en 'n aantal groepe is totaal pootloos. Sulke akkedisse kan maklik met slange verwar word.

Die liggame van verskillende spesies kan drasties van kleur en aanpassings verskil. 'n Aantal akkedisse het uitsteeksels soos dorings, kamme, horinkies, krae of vleuels. Die verkleurmannetjies het, as voorbeeld, 'n sterk sywaarts afgeplatte liggaam met verskeie kenmerkende aanpassings.

Selfs die lewenswyse van akkedisse is hoogs gespesialiseerd. Geitjies, byvoorbeeld, is gewoonlik in die nag aktief en leef in bome, terwyl die egte akkedisse bedags aktief is en op die grond lewe. Daar is egter uitsonderings, soos daglewende geitjies en klimmende egte akkedisse.

Akkedisse is koudbloedig en lê graag in die son om warm te word. Hulle kan baie vinnig beweeg, wat hulle help om doeltreffend te jag en vir gevaar te vlug. Hulle vreet oorwegend insekte en ander geleedpotiges, groter spesies eet soms gewerweldes of selfs plante. Hulle is belangrik vir die mens omdat hulle plaagdiere, soos huiskrieke, sprinkane en kakkerlakke, vreet.

Van die meer bekende families akkedisse is: geitjies, verkleurmannetjies, koggelmanders, likkewane, pootlose akkedisse en iguana's.

## Eksterne skakels 
* 
*
Walmer-landgoed

**Walmer-landgoed** is 'n onderafdeling van die voormalige Distrik Ses van Kaapstad in die provinsie van die Wes-Kaap.

In die apartheidsjare was sommige van die inwoners sogenaamde boonsteklas-Kleurlinge. Let wel dat die term "bruin mense" deesdae as meer aanvaarbaar beskou word. Dit is onder andere beskryf as "die gekleurde Bishopscourt", of "swart Seepunt", wat beide verwys het na welgestelde blanke woonbuurte. Die inwoners van Walmer-landgoed was glo meestal Engelssprekend, waar Engels nog beskou is as 'n taal met 'n hoër status as Afrikaans.

Ten spyte hiervan was Afrikaans die oorheersende taal in die omgewing. Armoede en bendebedrywighede was altyd 'n groot probleem. Die onlangse gentrifikasie van die buurt het die demografie egter drasties verander. Dit het daartoe gelei dat baie inwoners wat generasies lank daar gewoon het uit hulle huise gesit is en in die Kaapse Vlaktes moes gaan bly waar daar baie probleme is met bendebedrywighede. Heelwat van hierdie inwoners het hulle nou in Blikkiesdorp en ander dele van die nuwe Delft-township op die Kaapse Vlaktes gevestig. Die gentrifikasie het Walmer-landgoed byna heeltemal verander in die laaste paar jaar. Dit sluit ook die argitektuur in, wat gelei het tot 'n verlies aan die sogenaamde ou-Kaapse, Distrik Ses-sjarme. Die ou kulturele bedrywighede het hiermee saam ook verdwyn. Die tradisionele Kaapse Klopse word byvoorbeeld nou byna glad nie meer in die nuwe jaar opgevoer nie, as gevolg van 'n gebrek aan ondersteuning en selfs afkeer van die nuwe inwoners. Dieselfde situasie word ook in die naburige Bo-Kaap ondervind.

## Verwysings
NG gemeente Kroonstad-Suid

duimnael|regs|170px|Ds. J.A.J. McDonald.

Die NG gemeente Kroonstad-Suid is een van agt gemeentes van die Nederduitse Gereformeerde Kerk op die Vrystaatse dorp Kroonstad. Buiten Bloemfontein is die ander dorpe/stede in die Vrystaatse Sinode met die meeste gemeentes Welkom met sewe, Bethlehem met nege en Sasolburg met ses.

Weens die uiters snelle uitbreiding wat Kroonstad in die middel van die 20ste eeu ervaar het, het die kerkraad van die gemeente Kroonstad dit wenslik geag om 'n gemeente af te stig. So het op 24 Junie 1950 die gemeente Kroonstad-Suid met 'n ledetal van 650 tot stand gekom. As eerste kerkraadslede is die volgende gekies: ouderlinge: H.J. Otto, J.J. Geldenhuis, I. Mynhardt, C.M. Cronje, P.M. Botha, G.P. van Niekerk, F.S. Smith, R.P. Odendaal, R.M. van Huyssteen, S.I. Pienaar, P.W. Pretorius, H.L. Kleynhans en E.P. Kleynhans. Diakens: F.G.W. Botha, I.J.M. van Rooyen, C.P. Nothnagel, W.P. Wessels, J.H. Serfontein, P.R. Botha, G.D. Els, P J. van Niekerk, G.F.C. Troskie, G.P. Wilke, E. Gouws, J.H.P. Serfontein, G.J. Vosloo en T.J. Kleynhans. Tot scriba/kassier is die heer R.M. van Huysateen, 'n afgetrede skoolhoof, gekies. 

Omdat 'n sierlike pastorie nog in aanbou was, is 'n leraar eers in Oktober 1950 beroep. Die keuse het op ds. J.A.J. McDonald van Zastron geval en hy het die beroep aangeneem. Op 2 Desember is hy en sy gesin hartlik in die gemeente verwelkom. Die gemeente het hom destyds beywer vir die oprigting van 'n kerkgebou op 'n terrein wat saam met die pastorie as geskenk van die moedergemeente ontvang is. Ruim bydraes is vir die oprigting van die kerk ontvang, en die kerk vroeg is in 1952 in gebruik geneem.

## Enkele leraars 
* J.A.J. McDonald, 2 Desember 1950 – ?

## Bronne 
*  Olivier, ds. P.L., 1952. *Ons gemeentelike feesalbum*. Kaapstad en Pretoria: N.G. Kerk-uitgewers.

## Eksterne skakels
NG gemeente Clarens

duimnael|regs|170px|Ds. S.J. Stander, Clarens se eerste NG leraar.
[duimnael|240px|links|Die NG kerkgebou van sandsteen is ontwerp deur [Gerard Moerdijk.]]
duimnael|regs|250px|Die kerkgebou se hoeksteen.
duimnael|links|295px|'n Ander blik op die kerkgebou.

Die **NG gemeente Clarens** is ’n gemeente van die Nederduitse Gereformeerde Kerk op die Vrystaatse dorpie Clarens. Dit was met stigting die 62ste gemeente in die Vrystaatse Sinode.

## Agtergrond 
Daar is heelwat interessante historiese gebeurtenisse verbonde aan die dorp Clarens, wat in 1912 gestig is. Die dorp heet na die dorp Clarens in Switserland om die volgende redes: (a) Net soos Clarens in Switserland is ook hierdie dorp tussen pragtige berge geleë. (b) Die dorp is uitgelê op die slagveld waar president Kruger (destyds kommandant) in 1866 teen die Basoeto's geveg het, tydens die oorlog tussen pres. Brand van die OVS en Mosesj; omdat pres. Kruger in Switserland oorlede is, het die stigters van hierdie dorp dit goed gedink om die dorp met pres. Kruger se nagedagtenis te assosieer. 'n Beter en gepaster naam kon hulle seker nie gekies het nie, aldus Ons gemeentelike feesalbum. 'n Paar kilometer buite die dorp staan ’n klein monument ter ere van die Transvalers wat daar gesneuwel het.

Nog geskiedkundige gebeurtenis aan Clarens verbonde is die oorgawe gedurende die Anglo-Boereoorlog van genl. Prinsloo met 4 000 burgers by Surrender, sowat 12&nbsp;km suid van Clarens.

## Gemeente gestig 
In 1913 is die skool in 'n bouvallige waenhuis geopen. As eerste skoolhoof is die heer J.S. de Leeuw aangestel. 'n Paar jaar ná die stigting van die dorp is die dorpsbestuur vervang deur 'n munisipaliteit. Die eerste burgemeester was die heer N.B. Swart. In 1920 is die gemeente Clarens van Bethlehem afgestig. Die eerste leraar was ds. S.J. Stander, later van onder meer Hartebeestfontein. Ook het die Clarens-tak van die OVV. hier 'n saal gebou, naamlik die President Kruger-gedenksaal.

In 1940 is 'n sierlike kerk gebou. Die hoeksteen is deur die destydse predikant, ds. J.J. le Roux, gelê. In die voorportaal van die kerk is 'n klip ingemessel, afkomstig uit die fondament van die tweede Voortrekkerkerkie wat in Natal gebou was. Bokant die klip is 'n koperplaat met die opskrif: “Hierdie klip is uit die Marianna (Tweede Voortrekkerkerkie), gebou deur die Voortrekkers in 1852 op Mount Howell, tussen die groot en klein Tugela, Natal, en is gesloop in 1874."

Vanweë die pragtige natuurskone berge, met die wonderlike rotsformasies en heerlike somerklimaat, het Clarens 'n gewilde vakansieoord geword, nie alleen van Suid-Afrika nie, maar ook vir mense ver buitekant die grense.

## Bronne 
*  Nienaber, P.J. 1963. *Suid-Afrikaanse pleknaamwoordeboek, deel 1*. Kaapstad, Johannesburg: Suid-Afrikaanse Boeksentrum.
*  Olivier, ds. P.L., 1952. *Ons gemeentelike feesalbum*. Kaapstad en Pretoria: N.G. Kerk-uitgewers.
NG gemeente Estoire

duimnael|regs|170px|Ds. François Albertus Dreyer, van 1947 tot 1950 die eerste leraar van Estoire.
duimnael|links|300px|Die NG kerk Estoire.
duimnael|regs|170px|Ds. G.W. Koornhof, van 1950 tot 1958 Estoire se tweede leraar.

Die **NG gemeente Estoire** is ’n gemeente van die Nederduitse Gereformeerde Kerk in die Vrystaat hoofstad, Bloemfontein. Dit is tans (2015) die 80ste oudste gemeente in die Vrystaatse Sinode.

Die naoorlogsjare in Bloemfontein is gekenmerk deur 'n fenomenale groei van die stad. Een ná die ander nuwe gemeente word afgestig, en op 17 Oktober 1947 is hierdie gemeente deur die Ringskommissie van die Ring van Bloemfontein gestig. Die moedergemeente, De Bloem, was toe pas 12 jaar oud. 

Op 3 November 1947 is ds. François Albertus Dreyer, destyds medeleraar van die gemeente De Bloem, as eerste leraar van die nuutgestigte gemeente Estoire beroep. Hy aanvaar die beroep en word op 24 Januarie 1948 bevestig. 

Dit het spoedig geblyk dat die kerksaal vir die groeiende gemeente te klein geword het, en in Mei 1948 is die saal teen 'n koste van £2 550 vergroot. Vroeg in 1950 is met die bou van 'n sierlike pastorie begin, dog voordat dit nog in gebruik geneem kon word, moes die gemeente afskeid neem van hul geliefde leraar wat 'n beroep na Dewetsdorp aanvaar het. 

Op 15 April 1950 is ds. Gerhardus Willem Koornhof van Durban beroep. Hy aanvaar die beroep en word op 26 Augustus bevestig. Nog steeds groei hierdie gemeente. Waar dit met afstigting in 14 wyke verdeel was, was daar teen 1951 21 wyke. Die bou van 'n kerk is deur 'n groot deel van die gemeente sterk gepropageer, en, so berig *Ons gemeentelike feesalbum* in 1951, "ons voel oortuig die intuïsie en leiding van ds. Koornhof sal die gemeente spoedig tot die daad bring".

## Enkele leraars 
* Francois Albertus Dreyer, 1947 – 1950
* Gerhardus Willem Koornhof, 1950 – 1958 (aanvaar sy emeritaat)

## Bronne 
*  Olivier, ds. P.L., 1952. *Ons gemeentelike feesalbum*. Kaapstad en Pretoria: N.G. Kerk-uitgewers. 

## Eksterne skakels 
*  Die kerkgebou soos te sien op Google Maps. URL besoek op 28 Augustus 2015.
NGR Klas K 0-4-0ST

Die** NGR Klas-K 0-4-0ST** is 'n saaltenklokomotief vanuit die negentiende eeu. Vyf van hierdie lokomotiewe is deur die Natalse Regeringspoorweë in 1891 bestel. In 1896 is twee van die lokomotiewe aan die Natalse Hawediens verkoop en in 1897 is een aan die Pretoria-Pietersburg Spoorweë verkoop.

## Verwysings
Cryptodira

**Cryptodira** is 'n taksonomiese suborde van skilpaaie (*Testudines*). Dit is (saam met *Pleurodira*) een van die twee subordes waarin skilpaaie opgedeel word. Die meeste lewende skilpaaie behoort aan die groep.

Skilpaie wat aan die suborde behoort kan hulle nekke reguit onder hulle doppe intrek. Hulle hoef dus nie hulle nekke te vou of sywaarts langs die liggaam onder die dop in te trek nie. Skilpaaie wat aan die suborde *Pleurodira* behoort, daarteenoor, vou hulle nekke onder hulle doppe in.

Die naam is afgelei van *crypta* = holte en *dira* = verberg. Voorbeelde hiervan is die bergskilpad, Kalahariskilpad en die leerskilpad.
Pleurodira

**Pleurodira** is 'n taksonomiese suborde van skilpaaie (*Testudines*). Dit is (saam met *Cryptodira*) een van die twee subordes waarin skilpaaie opgedeel word.

Skilpaie wat aan die suborde behoort kan nie hulle nekke reguit onder hulle doppe intrek nie. Hulle moet dus die nek vou of sywaarts langs die liggaam onder die dop inskuif. Skilpaaie wat aan die suborde Cryptodira behoort, daarteenoor, kan hulle nekke reguit onder hulle doppe intrek.

Die naam is afgelei van *pleuro* = kant en *dira* = verberg. Die moeraswaterskilpad is 'n voorbeeld van so 'n skilpad.

Daar is drie groepe Pleurodira:
# Die Chelidae wat in Suid-Amerika en Australië voorkom
# Die Pelomedusidae wat in Afrika voorkom
# Die Podocnemididae wat in Suid-Amerika en Madagaskar voorkom

## Verwysings
Bell se skarnierskilpad

**Bell se skarnierskilpad** (*Kinixys belliana*) is 'n spesie van Afrikaskilpad, uit die familie *Testudinidae*. Dit het 'n skarnier wat alle skilpaaie in die genus *Kinixys* kenmerk. Daar is verskeie subspesies (waarvan sommige eintlik afsonderlike spesies is) en die Bell se skarnierskilpad is onderhewig aan variasie dwarsdeur sy omvattende reeks.

## Etmologie 
Beide die wetenskaplike naam, *Belliana*, en die gewone naam is ter ere van die Engelse dierkundige Thomas Bell. 

## Beskrywing 
Bell se skarnierskilpad is 'n medium-grootte ligbruin skilpad. Hulle kan tot 22&nbsp;cm groei. Op die agterkant van sy dop het die skilpad 'n 90-grade skarnier wat, wanneer gesluit, die agterste bene en stert teen roofdiere beskerm. 

Die skubbe op sy effens koepelvormige en verlengde dop het tipies 'n uitstraalpatroon van donker kolle, maar dit kan vervaag. Volwasse manlike skilpaaie het 'n konkawe buik. Die meeste Bell se skarnierskilpaaie het vyf kloue aan elke voorpoot behalwe vir een van die subspesies, *K. b. nogeuyi*.

## Verspreiding en habitat 
Bell se skarnierskilpad verkies die tropiese en sub-tropiese savannas van sub-Sahara Afrika.

Dit word beskou as die mees algemene en wydverspreide skarnierskilpad, en kom voor in groot dele van sub-Sahara Afrika soos in Soedan, Tanzania, Kongo en af en toe in Suider-Afrika. 'n Hersiening van die spesie deur Kindler *et al.* (2012) beperk dit tot sentraal Afrika, vanaf Angola tot Burundi. 

## Dieet 
Bell se skarnierskilpad is 'n omnivoor, met 'n baie uiteenlopende dieet wat hoofsaaklik uit 'n reeks van verskillende plante bestaan, maar ook met insekte en ander vleis. Dit voed op groente, takkies, wortels, blare, vrugte, erdwurms, slakke, paddavissies en ander klein ongewerwelde diere.

## Bedreiging en bewaring 
In sy natuurlike habitat word dit bedreig deur roofdiere soos luiperds, valke, en arende.

Tans word die spesie hoofsaaklik bedreig deur wydverspreide versameling van die skilpaaie in die natuur vir onwettige handel. Dit word ook versamel deur die plaaslike bevolking vir kos en menslike bevolkingsgroei in die gebied plaas die spesie onder druk. Mensgemaakte vure is ook 'n bedreiging.

## Verwysings 
## Eksterne skakels 
* 
*
Sinoniemring

In metadata is 'n **sinoniemring** of **sinstel** 'n groep data-elemente wat vir die doeleindes van inligtingonttrekking as semanties ekwivalent beskou word. Hierdie data-elemente kom dikwels in verskillende metadatarregisters voor. Hoewel 'n groep terme as ekwivalent beskou kan word, berg metadataregisters die sinonieme by 'n sentrale plek wat bekend staan as die voorkeurdata-element.

Volgens WordNet is 'n *sinstel* of sinoniem gedefinieer as 'n stel of versameling bestaande uit een of meer sinonieme wat in bepaalde kontekste uitruilbaar is sonder om die waarheidswaarde van die stelling waarin hulle ingebed is, te verander.

## Voorbeeld 
Die volgende word as semanties ekwivalent beskou en vorm 'n sinoniemring.
 foaf:person
 gjxdm:Person
 niem:Person
 sumo:Human
 cyc:Person
 umbel:Person
Let op dat elke data-element twee komponente het:
# **Naamruimtevoorvoegse**l wat 'n kort skryfwyse ("snelskrif") vir die naam van die metadataregister is
# **Data-elementnaam** wat die naam van die objek in elk van die onderskeie metadataregisters is

## Uitdruk van 'n sinoniemring 
'n Sinoniemring kan uitgedruk word as 'n reeks stellings in die Web Ontology Language (OWL) deur gebruik te maak van die `classEquivalence` of die `propertyEquivalence` of  die instansie-ekwivalensiestelling – die `sameAs` eienskap.

## Sien ook 
* Metadata
* Woordeskatgebaseerde transformasie
* Dataverwysingsmodel
* WordNet

## Eksterne skakels 
* WordNet by Princeton
De Hoop, Wes-Kaap

**De Hoop**  is 'n dorp in die Oudtshoorn Plaaslike Munisipaliteit in die Wes-Kaap van Suid-Afrika, ongeveer 14 km wes van Oudtshoorn. Die R62-provinsiale pad gaan net noord van die nedersetting verby.

## Bronne 
* Op Pad in Suid-Afrika. B.P.J. Erasmus. 1995. 
* Ensiklopedie van Suidelike Afrika, Eric Rosenthal, 1967.

## Verwysings
Matjiesrivier (Swartberge)

**Matjiesrivier**  is 'n dorpie in die Oudtshoorn Plaaslike Munisipaliteit in die Wes-Kaap van Suid-Afrika.

## Kyk ook
* Swartbergpas
* Waboomsberg

## Bronne 
* 
*
Suteërs

Die **Suteërs** was ’n Semitiese volk wat omstreeks 1350 v.C. in die Levant en Kanaän gewoon het, en later ook in Babilonië aangetref is. Hulle word in agt van die 382 Amarna-briewe genoem.

Hulle was aanvanklik handelaars. Hulle word in dokumente van die Middel-Assiriese Ryk (1395-1075 v.C.) genoem as bewoners van die Assiriese koloniale stad Emar in wat nou Noordoos-Sirië is. Saam met ander Semitiese volke soos die Galdeërs en Arameërs het hulle dele van Babilonië omstreeks 1100&nbsp;v.C. verower. Hulle en die res van Babilonië is eindelik deur die Assiriërs oorrompel.

## Verwysings
Twee Rivieren

**Twee Rivieren** is 'n klein voorstad van George in die Wes-Kaap, Suid-Afrika. 

## Sien ook 
* Lys van dorpe in Suid-Afrika

## Verwysings
Skaam karooskilpad

Die **skaam karooskilpad** (*Homopus boulengeri*) kom voor in die Groot-Karoo van Pearston en Wolverfontein in die ooste tot by Sutherland en Carnarvon in die weste. Die skilpad staan ook bekend as *karooskilpadjie*, *rooiskilpadjie*, *donderweerskilpad*, *biltongskilpad*, *padloper* en *Boulenger se skilpad*.

## Voorkoms 
duimnael|links|Skets van 'n skaam karooskilpad

Die klein skilpadjie het vyf kloue aan sy voorpote en vier aan sy agterpote. Die wyfies is groter as die mannetjies. Die skilpad se dop is taamlik plat en het nie knobbels nie, hulle kan dus maklik onder rotse inkruip vir beskerming. Hulle is meetstal aktief op koel somersdae, veral wanneer 'n donderstorm dreig, en vandaar die naam *donderweerskilpad*.

Kraaie vreet graag die reptiel deur hulle op rotse te laat val en om die doppe te kraak.

## Bron 
* *Nama-Karoo se unieke bewoners*, Beeld, 29 Augustus 2105.

## Eksterne skakels 
* 
*
Landskilpad

**Landskilpaaie** (*Testudinidae*) is 'n familie van skilpaaie (*Testudines*) wat op die land leef. Hulle het, soos die verwante seeskilpaaie, 'n dop (skild) wat hulle teen roofdiere beskerm. Landskilpaaie beweeg stadig en vreet plantegroei. Die meeste is kleinerig, maar 'n paar eilandspesies word besonder groot. Die Galápagos-skilpaaie, as voorbeeld, kan 1,3 tot 1,9 meter lank word. Hulle is oor die algemeen teruggetrokke diere wat daglewend is, maar afhangende van die temperatuur is hulle soms merendeels in die skemer aktief.

Anders as water- en moerasskilpaaie sal sommige landskilpaaie wel bad, maar feitlik nooit swem nie, en ook nie oor 'n vaartbelynde dop beskik nie. Baie spesies sal selfs verdrink as hulle in diep water beland. Die dop is gewoonlik hard en bolvormig. Waterlewende skilpaaie het gewoonlik 'n sagter en ligter dop, wat baie platter en meer vaartbelyn is. 'n Ander kenmerk is dat die meeste landskilpaaie hoofsaaklik (of geheel en al) van plante lewe, sommige vreet ook aas.

'n Aantal grasvretende spesies het 'n stadige metabolisme en beweeg besonder stadig. Die voordeel hiervan is dat hulle baie oud kan word. Die oudste bekende skilpad ooit (genaamd Adwaitya) is in 2006 op 255-jarige ouderdom dood.

## Fotogalery 

Lêer:Geochelone pardalis00.jpg|Kleintjie, een maand oud.
Lêer:Geochelone pardalis bw 01.jpg|Onvolwasse skilpad van drie jaar oud.
Lêer:Leotortoise2.jpg|Die een vreet plantmateriaal.
Lêer:Geochelone pardalis02.jpg|Wyfie met haar pote onder haar dop ingetrek.
Lêer:Stigmochelys pardalis05.jpg|Die karapaks (bo-dop) van naby.
Lêer:Stigmochelys pardalis, Usakos.jpg|Die karapaks vervaag by ouer skilpaaie.

## Verwysings 
## Eksterne skakels 
* 
*
Bundestag

[duimnael|380px|Die [Reichstag (gebou)|Reichstag-gebou]]
duimnael|Kenteken van die Bundestag

Die **Bundestag** (letterlik "Bondsdag") is 'n konstitusionele en wetgewende liggaam in Duitsland.

Die Bundestag is in 1949 deur die Grondwet van die Bondsrepubliek Duitsland (*Grundgesetz für die Bundesrepublik Deutschland*) gestig as die opvolger van die vorige Reichstag. Die byeenkoms vind plaas in die Reichstag (gebou) in Berlyn. Norbert Lammert is die huidige President van die Bundestag. 

Verteenwoordigers van die Bundestag word direk verkies, gewoonlik elke vier jaar, maar soms vroeër as die kanselier van Duitsland die president van Duitsland versoek om 'n verkiesing te hou.

## Bronne 
* Klaus von Beyme:*The legislator. The Bundestag as a decision-making center.* Westdeutscher Verlag, .
* Steffen Dagger: *Employees in the German Bundestag: political managers, public relations workers and consultants.* Ibidem, Stuttgart 2009, .
* German Bundestag, Public Relations Department (Ed.): Leaflet Front side: *The Reichstag building* , Back side: *The German Bundestag.* 
* Michael F. Feldkamp : *Data Handbook on the History of the German Bundestag 1990 to 2010.* Nomos, Baden-Baden 2011, .
* Michael F. Feldkamp: *The German Bundestag - 100 questions and answers.* .

## Eksterne skakels 
*  Bundestag se webwerf
*  Duitse verkiesingswebwerf
*  Kaart van verkiesingsafdelings
Poskantoorboom

Die **Poskantoorboom** is 'n bekende melkhoutboom (*Sideroxylon inerme*) in Mosselbaai, Suid-Afrika wat deur vroeë Portugese ontdekkingsreisigers as 'n poskantoor gebruik is. Dit is geleë op die terrein van die Bartholomeu Dias-museumkompleks in Markstraat.

## Geskiedenis 
In 1501 het die Portugese seevaarder Pêro de Ataíde skuiling in Mosselbaai gesoek nadat hy 'n groot deel van sy vloot in 'n storm verloor het. Hy het 'n verslag van die ramp weggesteek in 'n ou skoen wat hy aan 'n melkhoutboom (*Sideroxylon inerme*) opgehang het naby die fontein waaruit ontdekkingsreisiger Bartolomeus Dias water getrek het. Die verslag is gevind deur die ontdekkingsreisiger aan wie dit gerig was, João da Nova, en die boom het vir dekades daarna as 'n soort *de facto* poskantoor gedien. João da Nova het 'n klein heiligdom naby die Poskantoorboom opgerig, en hoewel daar geen spore daarvan oor is nie, word dit as die eerste plek van Christelike aanbidding in Suid-Afrika beskou.

Meer onlangs is 'n stewelvormige posbus onder die nou bekende boom opgerig, en briewe wat daar geplaas is, is met 'n gedenkseël gefrankeer. Dit het verseker dat die boom een ​​van die dorp se grootste toeriste-aantreklikhede gebly het.

## Verwysings
Noord-Indiese kragonderbreking van 2012

duimnael|350px|Indiese state wat op 31 Julie 2012 deur die grootste kragonderbreking ooit getref is.

Twee ernstige **kragonderbrekings** het die noorde en ooste van Indië op 30 en 31 Julie 2012 getref. Die verduistering op 30 Julie 2012 het meer as 300 miljoen mense geraak en was vir kort rukkie die grootste kragonderbreking in die geskiedenis volgens aantal mense geraak, baie meer as die onderbreking van Januarie 2001 wat 230 miljoen mense in Noord-Indië geaffekteer het.

Die onderbreking op 31 Julie was die grootste kragonderbreking in die geskiedenis. Die onderbreking het oor die 620 miljoen mense geraak, sowat 9% van die wêreldbevolking, of die helfte van Indië se bevolking, versprei oor 22 state in Noord-, Oos-, en Noordoos-Indië. 'n Geskatte 32 gigawatt se opwekkingsvermoë is uit die sisteem verloor.

In 'n artikel in *The Wall Street Journal* word berig dat, van die geaffekteerde bevolking, 320 miljoen aanvanklik sonder krag was, terwyl die res van die geaffekteerde bevolking direkte toegang tot krag ontneem is. Die kragvoorsiening na die geaffekteerde plekke is herstel tussen 31 Julie en 1 Augustus 2012.

## Agtergrond 
Indië is die wêreld se derde grootste elektrisiteitsprodusent en verbruiker van elektrisiteit na die Verenigde State en China. Die land se elektriese infrastruktuur word egter as algemeen onbetroubaar beskou. Die noordelike elektriese rooster het al voorheen in duie gestort, in 2001. 'n Geraamde 27% van die energie wat gegenereer word, gaan verlore tydens oordrag of word gesteel terwyl die piektoevoer 'n gemiddelde 9% tekort op die vraag toon.

In die somer van 2012 het uiterste hitte veroorsaak dat kragverbruik rekordvlakke bereik het in Nieu-Delhi, wat tot die faling gelei het. As gevolg van die laat koms van die monsoenseisoen, het landbougebiede in Punjab en Haryana meer krag verbruik vir waterpompe om ryslande te besproei.  Die laat reëns het ook veroorsaak dat hidrokragsentrales minder krag as gewoonlik kon opwek.

## Verwysings
BabelNet

**BabelNet** is 'n veeltalige geleksikaliseerde semantiese netwerk en ontologie. BabelNet word outomaties geskep deur die grootste veeltalige Web-ensiklopedie, Wikipedia, met die gewildste rekenaarleksikon vir Engels, WordNet, te skakel. Die integrasie word by wyse van 'n outomatiese afbeelding uitgevoer waarin leksikale gapings in hulpbronarmtale met behulp van statistiese masjienvertaling gevul word. Die resultaat is 'n "ensiklopediese woordeboek" van konsepte en benoemde entiteite in vele tale, wat deur middel van groot hoeveelhede semantiese verwantskappe met mekaar geskakel is. Bykomstige leksikaliserings en definisies word bygevoeg deur skakeling met vrylisensie-woordnette, OmegaWiki, die Engelse Wiktionary en Wikidata. Net soos WordNet, groepeer BabelNet woorde in verskillende tale in versamelings van sinonieme wat as *Babel-sinstelle *bekend staan. Vir elke Babel-sinstel verskaf BabelNet kort definisies in vele tale wat uit WordNet en Wikipedia verkry is.
links|duimnael|660x660px|BabelNet is 'n veeltalige semantiese netwerk wat verkry word uit die integrasie van WordNet en Wikipedia.

## BabelNet-statistieke 
Sedert 2016 dek BabelNet (weergawe 3.7) 271 tale, insluitend alle Europese tale, die meeste Asiatiese tale en selfs Latyn. BabelNet 3.7 bevat bykans 14 miljoen sinstelle en ongeveer 745 miljoen woordbetekenisse (afgesien van hul taal).  Elke Babel-sinstel bevat gemiddeld 2 sinonieme, d.w.s woordbetekenisse, per taal. Die semantiese netwerk sluit al die leksiko-semantiese verwantskappe uit WordNet (hiperonimie en hiponimie, meronimie en holonimie, antonimie en sinonimie, ens., in totaal ongeveer 364,000 verwantskapsboë), sowel as 'n ondergespesifiseerde verwantskapsrelasie uit Wikipedia (in totaal ongeveer 380 miljoen verwantskapsboë) in. Weergawe 3.7 verbind ook ongeveer 11 miljoen beelde met Babel-sinstelle en verskaf 'n Lemon RDF-enkodering van die hulpbron wat deur 'n SPARQL-eindpunt beskikbaar is.

## Toepassings 
Dit is reeds aangetoon dat BabelNet veeltalige natuurliketaalverwerking moontlik maak. Die geleksikaliseerde kennis wat in BabelNet beskikbaar is, is ook reeds suksesvol aangewend in die jongste stand van kundigheid ten opsigte van die volgende gebiede:
* semantiese verwantskap
* veeltalige woordbetekenisvereenduidiging
* veeltalige woordebetekenisvereenduidiging en entiteitskakeling met die Babelfy-stelsel
* videospeletjies met 'n doel

## Pryse en toekennings 
BabelNet het die META-prys van 2015 gewen vir “baanbrekerswerk om taalgrense deur ’n veeltalige, geleksikaliseerde, semantiese netwerk en ontologie te deurbreek, deur die gebruik van heterogene databronne”.

BabelNet het in ’n artikel van die TIME-tydskrif verskyn, wat die onderwerp van die nuwe era van innoverende en aktuele leksikale kennisbronne op die Web bespreek. Die artikel bevat besonderhede oor hoe BabelNet ’n leidende rol in die 21ste eeu speel.

## Sien ook 
* Babelfy
* EuroWordNet
* Kennisverkryging
* OmegaWiki
* Semantiese netwerk
* Semantiese verwantskap of soortgelykheid
* Wikidata
* Wiktionary
* Woordbetekenisvereenduidiging
* Woordbetekenisinduksie

## Verwysings 
## Eksterne skakels 
* SPARQL-eindpunt
Lancia

**Lancia** is 'n Italiaanse motorvervaardiger wat in 1906 deur Vincenzo Lancia as "Lancia & C." gestig is. In 1969 het dit deel van die Fiat-groep geword. Die huidige maatskappy, Lancia Automobiles S.p.A., is in 2007 gestig.

## Modelle 
### Produksievoertuie 
* Ypsilon
* Thema
* Voyager

### Historiese modelle 
* 2000
* Alfa
* Appia
* Ardea
* Aprilia
* Artena
* Astura
* Aurelia
* Augusta
* Beta
* Dedra
* Delta (1911)
* Delta
* Delta S4
* Dikappa
* Epsilon
* Flaminia
* Flavia
* Fulvia
* Gamma (1910)
* Gamma
* Hyena
* Kappa
* Kappa (1919)
* Lambda
* LC1
* LC2
* Lybra
* Montecarlo
* Phedra
* Prisma
* Rally
* Stratos
* Thesis
* Theta
* Trevi
* Y10
* Z

### Konsepvoertuie 
* Dialogos
* Kayak
* Medusa
* Megagamma
* Nea
* Sibilo
* Stratos Zero
* New Stratos

## Eksterne skakels 
* Lancia se Amptelike Korporatiewe Webwerf
Bodhisattva

**Bodhisattva** is die Sanskrit-term in Mahayana-Boeddhisme vir ’n wese met bodhi (verligting). ’n Bodhisattva is enigiemand wat, aangespoor deur groot meelewing, bodhicitta opgewek het – die spontane wens om ander by te staan om boeddhaskap te bereik. Dit is een van vier verhewe toestande wat ’n mens in die lewe kan bereik (die ander is ’n arhat, boeddha of pratyekaboeddha).

Die gebruik van die term "bodhisattva" het mettertyd verander. In vroeë Indiese Boeddhisme is dit byvoorbeeld hoofsaaklik gebruik om spesifiek na Siddhartha Gautama in sy vorige lewens te verwys. 

Bodhisattvas is gewilde onderwerpe in Boeddhistiese kuns.

## Galery 

Beeld:Standing Bodhisattva Gandhara Musee Guimet.jpg|Staande bodhisattva, 2de tot 3de eeu.
Beeld:Mural Worshipping Bodhisattva.jpg|’n Paar bodhisattvas bymekaar, China, 6de eeu.
Beeld:Chinese mural of a bodhisattva, ink and color on plaster, c. 952, Honolulu Academy of Arts.jpg|Muurskildering van ’n bodhisattva, China, 10de eeu.
Beeld:Samantabhadra.jpg|Samantabhadra-bodhisattva, Japan.
Beeld:Maitreya Buddha the next Buddha.jpg|Maitreya-bodhisattva, Indië.

## Verwysings 
## Eksterne skakels 
* "The Thirty-Seven Practices of Bodhisattvas" , verskillende weergawes
* "What A Bodhisattva Does: Thirty-Seven Practices"  deur Ngulchu Thogme
* Buddhanet.net Ksitigarbha-bodhisattva
*
*15px Hierdie artikel is vertaal uit die Engelse Wikipedia
Arhat

’n **Arhat** (Sanskrit, Pali: *arahant*, "iemand wat agtenswaardig is") is in Theravada-Boeddhisme ’n "perfekte mens" wat nirwana bereik het.

Die begrip van die konsep het deur die eeue verander en verskil van skool tot skool en van streek tot streek. In die vroeë Boeddhisteskole was daar ’n verskeidenheid maniere om ’n arhat te word.

Mahayana-Boeddhiste word aangespoor om ’n bodhisattva te word en nie terug te keer na die vlak van ’n arhat nie.

In Mahayana-Boeddhisme is ’n groep van Agttien Arhats, met name en persoonlikhede, beskou as wagtend op die terugkeer van die Boeddha as Maitreya, en ander groepe van 6, 8, 16, 100 en 500 arhats word ook in die tradisie en Boeddhistiese kuns aangetref, veral in Oos-Asië. Hulle kan beskou word as die Boeddhistiese weergawe van die Christelike heiliges of apostels.

## Verwysings 
## Eksterne skakels 
* *Arahants, Bodhisattvas, and Buddhas*, ’n artikel deur Bhikkhu Bodhi
* Thanissaro Bhikkhu (vert.) (1998). *Yuganaddha Sutta: In Tandem*.
*
*15px Hierdie artikel is vertaal uit die Engelse Wikipedia